टेलीकॉम सर्विस प्रोवाइडर कंपनी वोडाफोन ने अपने ग्राहकों को चेन्नई सुपरकिंग्स के आईपीएल फाइनल के लिए क्वालीफाई करने से पहले ही संदेश भेज दिया था कि टीम फाइनल में पहुंच गई है। कंपनी ने ग्राहकों को पिछले शुक्रवार यानि 25 मई की सुबह को ही एसएमएस भेजते हुए घोषणा कर दी थी कि “आईपीएल फाइनल्स! इस रविवार को देखिए कोलकाता नाइट राइडर्स बनाम चेन्नई सुपरकिंग्स का मुकाबला।” यह एसएमएस आईपीएल क्वालीफायर से घंटों पहले भेजा गया, जिसमें चेन्नई ने दिल्ली को हराकर फाइनल में प्रवेश किया। आईपीएल के फाइनल पर न सिर्फ वोडाफोन के एसएमएस से सवाल उठ रहे हैं, बल्कि चार दिन पहले फेसबुक के एक पेज पर भी फाइनल की टीमें बता दी गईं थीं।